གཤམ་དུ་ལེའུ་བཞི་པའི་ཁྲོད་ཀྱི་བརྗོད་པ་འགྱུར་མ་འགའ་དཔྱད་བསྡུར་བྱས་ན།དཔེར་ན།ཞེས་པ་དེ་བསོད་ནམས་དཔལ་འབྱོར་ལགས་ཀྱིས་རང་ཉིད་ན་ཚོད་ཕྲ་ཐོག་ཏུ་མགོ་སྐྲ་བསགས་ནས་སྒོ་སྲུང་བའི་ཁྲལ་ཞབས་བྱུང་དང་ངག་དབང་ཆོས་དར་ལགས་ཀྱིས་ཁོ་རང་ན་ཚོད་གཞོན་པར་བསྙེམས་ནས་མགོ་ལ་རལ་པ་བཞག་སྟེ་འདིར་བརྡ་རྒྱག་བྱས་པ་རེད་ཅེས་བསྒྱུར་འདུགདེ་ལས་མགོ་སྐྲ་བསགས་ཞེས་པ་དེ་མ་ཡིག་ལས་བཙན་སྒྱུར་བྱས་པ་རེད།བོད་ཀྱི་སྐད་ཆའི་འགྲོས་དང་བསྟུན་ན་མགོར་སྐྲ་བསགས་ཅེས་པའི་སྦྱོར་ལུགས་མེད།ཁོ་མོས་ངག་དབང་ཆོས་དར་ལགས་ཀྱི་འགྱུར་དེ་འོས་པར་སྙམ།ལོ་ཙཱ་བྱེད་པའི་བརྒྱུད་རིམ་ཁྲོད་དུ་བཙན་སྒྱུར་དང་འཁྱོག་སྒྱུར།ལོག་སྒྱུར་སོགས་སྤོངས་ཅི་ཐུབ་བྱས་ནས་རང་གཞན་གཉིས་ཀྱི་སྐད་ཀྱི་འགྲོས་དང་བསྟུན་ཅི་ཐུབ་བྱེད་དགོས།ལོ་ཙཱའི་མཐའ་དཔྱོད་ཀྱི་དམིགས་ཡུལ་ནི་ལོ་ཙཱའི་རྒྱུ་སྤུས་མཐོར་འདེགས་དང་ལོ་ཙཱའི་བྱ་བ་འཕེལ་རྒྱས་གཏོང་བ་དེ་ཡིན་ཕྱིར།ལོ་ཙཱའི་མཐའ་དཔྱོད་བྱེད་དུས་ཀྱང་ལོ་ཙཱ་བ་ཞིག་ལ་ཕོག་ཐུག་འགྲོ་བ་སྨོས་མ་དགོས་པས།ལོ་ཙཱ་བ་ཚོས་ཀྱང་རང་རེའི་བོད་ཀྱི་ལོ་ཙཱའི་བྱ་བཞག་གོང་འཕེལ་འགྲོ་ཕྱིར་ཆེད་དུ་སེམས་རྒྱ་བསྐྱེད་པར་འཚལ།།